Gul hornvalmue

Gul hornvalmue (Glaucium flavum) er en  sjelden plante i valmuefamilien. 

Den har gule blomster og lang, hornaktig kapsel. Planten vokser på åpen sand og grus langs kysten, noen få steder i Sørøst-Norge, som på steinete strandkanter ved Oslofjorden, Hvaler/Sarpsborg, Asker og Kragerø. Mer tilfeldige og kortvarige forekomster er også kjent fra Grimstad (1933) og Farsund (2001). 

Gul hornvalmue er forsvunnet fra over 70 % av sine kjente forekomster og er totalfredet i Norge. En annen art med røde blomster, rød hornvalmue, G. corniculatum, finnes i Norge av og til på avfallsplasser.

Arten er rødlistet i Norsk rødliste for arter, til Sårbar (VU). Kategorien skulle egentlig vært Sterkt truet (EN) hvis man bare så på Norge, men så ble den satt ned et trinn til VU fordi det går bra med arten i Sverige - og man anser at arten vil kunne innvandre fra Sverige hvis den blir borte hos oss.Artsdatabanken: Nedgradering av rødlistekategori  (2015). Besøksdato 26. januar 2019

 Referanser 

 Eksterne lenker 


Kategori:Valmuefamilien
Kategori:Karplanter på norsk rødliste
Kategori:Fredede arter i Norge